Hu rrapurtat li l-kantant żagħżugħ Justin Bieber se jiġi mixli b’vandaliżmu kriminali wara li allegatament tefa’ bajd lejn il-faċċata tad-dar ta’ ġar tiegħu f’Calabasas, California f’Jannar li għadda. Bieber, li għandu 20 sena, jingħad li għamel b’kemm tiswa $20,000 ħsara. Jekk jinstab ħati jista’ jeħel sa sena ħabs u multa ta’ $10,000. Aktar tard din il-ġimgħa, Bieber mistenni li jammetti akkuża li saq bla kont meta kien qed itellaq f’Malibu.